| Správa nezávislých audítorov predstavenstvu spoločnosti Vykonali sme audit priloženej konsolidovanej súvahy spoločnosti Slovenské telekomunikácie, a.s., ("spoločnosť") a jej dcérskych spoločností a spoločného podniku ("skupina"), zostavenej k 31. decembru 2002, konsolidovaného výkazu ziskov a strát, výkazu cash flow a výkazu o zmenách vo vlastnom imaní za uvedené obdobie. Za zostavenie tejto účtovnej závierky, uvedenej na stranách 48 až 73, zodpovedá vedenie spoločnosti. Našou zodpovednosťou je na základe auditu vysloviť názor na túto účtovnú závierku. Vykonali sme audit v súlade s medzinárodnými audítorskými štandardmi. Na základe týchto štandardov sme pripravili a vykonali audit s cieľom uistiť sa, že účtovná závierka nebola zo žiadneho významného hľadiska skreslená. Audit bol vykonaný výberovým spôsobom s dôrazom na preskúmanie preukaznosti jednotlivých položiek vykázaných v účtovnej závierke. Audit bol tiež zameraný na posúdenie správnosti použitých postupov účtovania, významných odhadov vedenia spoločnosti, ako aj závierky ako celku. Domnievame sa, že náš audit nám poskytuje dostatočne vierohodné východisko pre vyslovenie výroku audítora. Podľa nášho názoru horeuvedená konsolidovaná účtovná závierka vyjadruje verne, vo všetkých významných súvislostiach, konsolidovanú finančnú situáciu skupiny k 31. decembru 2002 a konsolidované výsledky jej hospodárenia a cashflow za uvedené obdobie v súlade s medzinárodnými účtovnými štandardmi. PricewaterhouseCoopers Bratislava, Slovenská republika 18. februára 2003 |