Dr. Kai Höhmann, predseda predstavenstva |
Rok 2002 bol pre Slovenské telekomunikácie, a.s., prelomovým rokom. Spoločnosť a celý telekomunikačný trh sa pripravovali na plnú dereguláciu od 1. januára 2003, začínajúcu sa práve v deň, keď náš novovymenovaný prezident Ing. Miroslav Majoroš prevzal svoju funkciu. Slovenské telekomunikácie, a.s., majú dobrú pozíciu na to, aby priamo čelili očakávanej konkurencii. S vysoko rozvinutou infraštruktúrou a najmodernejším fakturačným systémom sme pripravení splniť dopyt zákazníkov po širokej škále telekomunikačných služieb a zároveň napĺňať potreby licencovaných operátorov. Orientácia na zákazníka a inovácia boli jadrom hlavných aktivít Slovenských telekomunikácií, a.s., pri dosahovaní našej vízie byť vedúcim telekomunikačným operátorom na Slovensku. So širokou ponukou produktov a služieb, vrátane produktov nového širokopásmového prístupu sme našu pozornosť zamerali na zákazníka a inovatívne technológie. Aby sme boli schopní dosiahnuť naše ambiciózne ciele, predstavenstvo Slovenských telekomunikácií, a.s., sa rozhodlo za podpory našich akcionárov, vlády Slovenskej republiky a Deutsche Telekom, zefektívniť činnosti spoločnosti a zamerať sa na kľúčovú oblasť nášho podnikania. Následne sme úspešne predstavili novú organizačnú štruktúru spoločnosti. Činnosti, ktoré nepatria do kľúčovej oblasti nášho podnikania, ako napr. Telemont, o.z., boli odpredané. Slovenské telekomunikácie, a.s., svojimi aktivitami významne pomáhajú smerovaniu do Európskej únie. Okrem iného umožňujeme mladšej generácii Slovákov jednoduchý prístup k celosvetovej informačnej spoločnosti a v rámci projektu eSlovakia prispievame k vybaveniu škôl prístupom na internet. Výsledkom všetkých týchto aktivít je, že Slovenské telekomunikácie, a.s., dosiahli v roku 2002 vynikajúce hospodárske výsledky. Veľmi dobre si uvedomujem, že bez vynikajúcich pracovných výkonov všetkých našich pracovníkov ani bez prejavenej dôvery zákazníkov by Slovenské telekomunikácie, a.s., nemohli splniť všetky náročné ciele, ktoré im predstavenstvo stanovilo. Som hrdý na to, že naša spoločnosť tak sebavedome plní svoju víziu - byť najlepšou telekomunikačnou spoločnosťou na Slovensku.
| Dr. Kai Höhmann, predseda predstavenstva Slovenských telekomunikácií, a.s.